SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Viera Petrášová, JUDr., Národný kontaktný bod, CVTI SR Lamačská cesta 8/A, 811 04 Bratislava, Národný kontaktný bod, AJ
2.  Zahraničná pracovná cesta:
Belgicko, Brusel, 19.-21.10.2015, Albert Borschette building, cestovné náklady hradené Európskou komisiou
Priebeh cesty: prekročenie slovensko- rakúskych hraníc 19.10.2015 o 6:00
	           prekročenie rakúsko- slovenských hraníc 21.10.2015 o 23:30
3.  Rámcový program pobytu:
19.10.2015 - Stretnutie národných kontaktných bodov pre právne a finančné otázky – česká styčná kancelária – CZELO
20.10.2015 - 10:00-17:40 Piate stretnutie národných kontaktných bodov pre právne a finančné veci H2020, Albert Borschette budova, Brusel, Belgicko
21.10.2015 - 09:30 – 17:00 Piate stretnutie národných kontaktných bodov pre právne a finančné veci H2020, Albert Borschette budova, Brusel, Belgicko
V dňoch 19. a 20.10.2015 sa cesty zúčastnil aj Peter Beňo, NCP pre právne a finančné otázky.
4.  Stručný priebeh rokovaní, resp.  študijného pobytu:
Agenda
19.10.2015 – Stretnutie národných kontaktných bodov pre právne a finančné otázky – česká styčná kancelária – CZELO
20.10.2015 - Piate stretnutie národných kontaktných bodov pre právne a finančné veci H2020 
10:00 – 10:15	 Welcome and introduction
10:15 – 10:45	Open access 
10:45 – 11:00	MSC ITN tool demonstration
11:15 – 11:45	Participant portal	
11:45 – 12:00	Public Information & Data (CORDIS & EU Open Data Portal)
12:00 – 12:30	Google Group for L&F NCPs & NCP academy	
14:00 – 14:15 	Gender Aspects 
14:15 – 14:45	OLAF Investigative procedures 
14:45 – 15:15	AUDIT Process 
15:15 – 17:00	Legal and financial questions (first part)
21.10.2015 - Piate stretnutie národných kontaktných bodov pre právne a finančné veci H2020
09:30 – 10:00	Guarantee fund – Role and risks covered 
10:00 – 10:45	Third parties 
11:00 – 11:15	New structure of the higher education and research scheme in France 

11:15 – 13:00	Legal and Financial questions  (2nd part)
14:00 – 16:30	Legal and Financial questions (if needed)

19.10.2015 sa konalo stretnutie národných kontaktných bodov pre oblasť právnych a finančných vecí v rámci projektu NCP Academy. Stretnutie sa zaoberalo navrhovanou zmenou grantovej dohody vo veci výpočtu hodinovej sadzby a zohľadnenie posledného finančného roku. V druhej časti stretnutia sa NCP zaoberali tzv. dodatočným odmeňovaním (Additional Remuneration). Prezentácie mali Česká republika, Slovensko, Poľsko a Slovinsko. Táto iniciatíva vznikla na pripomienky od ostatných členských štátov, že tzv. možnosť dodatočného odmeňovania vznikla najmä pre členské štáty v strednej Európe, aby mohli čiastočne vyplácať tzv. dodatočné odmeňovanie popri základnom odmeňovaní do výšky maximálne 8.000,- EUR ročne a pomerne k času, ktorý výskumník strávi na projekte. Slovensko oboznámilo ostatné členské štáty s problematikou osobného príplatku a osobitným listom, ktorý obdržalo po bilaterálnom rokovaní s EK. Ako prezentovalo na stretnutí, dodatočné odmeňovanie je skoro neuplatniteľné pri verejných vysokých školách. Problémom je povinný plný pracovný úväzok vysokoškolských pedagógov, ktorí garantujú študijný odbor a nemožnosť interných doktorandských študentov pracovať na plný pracovný úväzok. V týchto osobitných kategóriách pedagogicko-výskumných pracovníkov nie je možné určiť hodinovú sadzbu, pretože ich hlavný pracovný úväzok alebo zaradenie sa týka iných činností. Z ostatných prezentácií, najmä poľského prípadu vyplynulo, že Poľsko prijalo osobitnú právnu normu, ktorá upravila odmeňovanie zamestnancov podľa zdrojov financovania, teda podľa toho či majú voľne disponibilné zdroje v rámci projektu alebo sú platení zo štátneho rozpočtu. Tí výskumníci, ktorí boli platení z projektových zdrojov, mali trojnásobne vyššie hodinové sadzby ako výskumníci platení len z príspevkov štátneho rozpočtu. Takéto odmeňovanie je ku dnešnému dňu neprípustné, pretože je v rozpore s nariadením Rady a EP o pravidlách účasti.
Ostatné členské štáty uvítali túto iniciatívu, pretože boli informovaní o systémoch odmeňovania v iných členských štátoch a najmä problematike refundácie personálnych výdavkov pri najvýznamnejších akademikoch z verejných vysokých škôl. 

Dňa 20.10.2015 sa začalo piate stretnutie národných kontaktných bodov pre oblasť právnych a finančných otázok v Horizonte 2020. Na úvod predstavila Európska komisia aktualizáciu a vysvetlenia k politike Open Access. V programovacom období pre roky 2016/2017 došlo k rozšíreniu povinnosti zúčastňovať sa Open Data Pilot projektu pre celú oblasť Európskych výskumných infraštruktúr a niektorých oblastí v rámci vedúceho postavenia priemyslu, ktoré sú vymedzené v konkrétnych programových oblastiach napr. NMBP. EK informovala o zriadení osobitného fondu pre publikácie, ktoré by mali využívať organizácie po skončení projektov v 7. rámcovom programe. Tento režim by sa mal vzťahovať aj na projekty v rámci Horizontu 2020, ak bude potrebné financovať publikácie po skončení projektov. EK predpokladá, že 13% všetkých publikácií v Open Access bude potrebné financovať aj po skončení projektov. Neskôr EK predstavila systém kontroly a auditu prostredníctvom OLAF, spôsob preskúmania administratívnej kontroly a hodnotenia na úrovni EK a jej výkonných agentúr.
Stretnutie pokračovalo 21.10.2015 a zaoberalo sa prezentáciou Účastníckeho záručného fondu ako osobitnej právnickej osoby zriadenej pre program Horizont 2020. Na rozdiel od 7. rámcového programu je riadený priamo riaditeľstvom pre finančné veci (predtým to bola Európska investičná banka). Na stretnutí bola zároveň prezentovaná problematika tretích strán a prepojených tretích strán. V rámci prezentácií boli zároveň odpovedané otázky predtým poslané národnými kontaktnými bodmi. Záver stretnutia sa EK venovala zodpovedaniu zvyšných otázok. Na stretnutí bolo navrhnuté, že ďalšie stretnutie by malo byť v polovici marca 2016. Zo strany NCP bolo požiadané o zmenu a doplnenie AMGA kvôli dodatočnému odmeňovaniu. EK k tomu nezaujala žiadne stanovisko. Na druhej strane vyjadrila, že vyjde v ústrety žiadosti o organizáciu osobitného seminára k iniciatívam podľa článkov 185  a 187 Zmluvy o fungovaní EÚ, ktoré sa bude konať na jar 2016.

5.  Odporúčané závery:
Priebežne informovať žiadateľov o zmenách a doplneniach v oblasti právnych a finančných otázok. Spracovať podklady za SR ohľadom odmeňovania na univerzitách, v rozpočtových a príspevkových organizáciách – základné odmeňovanie (spôsob udeľovania osobných príplatkov) a dodatočné odmeňovanie (proces priznávania odmien).
6.   Prehľad prinesenej dokumentácie a miesto jej uloženia
Všetky prezentácie budú dostupné v rámci siete národných kontaktných bodov a na požiadanie budú o nich informovaní žiadatelia.
7.   Osobitne vyhodnotený očakávaný prínos ZPC
Získané informácie budú použité pri konzultáciách s účastníkmi H2020 a zabezpečia úspešnú implementáciu projektov. 
8.    Spôsob zverejnenia výsledkov ZPC, prenos získaných informácií
Súhlasím zo zverejnením správy zo ZPC na webovej stránke.
Súhlasím so zverejnením správy na internete
Správu vypracoval: JUDr. Viera Petrášová		                  ......................................
Dátum: 22.10.2015
								
Správu schválil:  prof. RNDr. Ján TURŇA, CSc., generálny riaditeľ  ......................................